*Feladat-ellátási szerződés 4. számú melléklete*

**Használatba adási szerződés**

**háziorvosi eszközökre**

amely létrejött egyrészről **Teréz Anya Szociális Integrált Intézmény** (székhely: 8380 Hévíz, Szent András u. 11/A, bankszámlaszám: 11749039-16901632, adószám: 16901632-2-20, törzsszám: 667432, statisztikai számjel: 16901632-8730-322-20, NEAK kód: H870, képviseletében eljár: Varga András intézményvezető), a továbbiakban, mint: használatba adó,

másrészről …… a továbbiakban, mint: használatba vevő, a mai napon, az alábbi feltételekkel:

1. A használatba adó a használatba vevő részére, térítésmentesen, tartós használatba adja az alábbi eszközöket értékben:

|  |  |
| --- | --- |
| Eszköz megnevezése, paraméterei: | Eszköz / szoftver leltári száma: |
| |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  | | --- | | Szék | | Számítógép asztal | | Pedálos szemetes | | Pedálos szemetes | | Pedálos szemetes | | Szünetmentes táp | | Karnis | | Karnis | | Iratszekrény | | Kartotékszekrény | | Műszerszekrény | | Műszerszekrény | | Műszerasztal | | Belgyógyászati vizsgálóasztal | | Íróasztal | | Polc | | Műtőzsámoly | | Hűtőszekrény | | |  | | --- | | Leltáriszám:005038/1 | | Leltáriszám:005037/1 | | Leltáriszám:005036/3 | | Leltáriszám:005036/2 | | Leltáriszám:005036/1 | | Leltáriszám:005035/1 | | Leltáriszám:005034/2 | | Leltáriszám:005034/1 | | Leltáriszám:005033/1 | | Leltáriszám:005032/1 | | Leltáriszám:005031/2 | | Leltáriszám:005031/1 | | Leltáriszám:005030/1 | | Leltáriszám:005029/1 | | Leltáriszám:005028/1 | | Leltáriszám:005027/1 | | Leltáriszám:005026/1 | | Leltáriszám:005024/1 | | | |

1. A használatba adás a hévízi 1. számú felnőtt háziorvosi körzet háziorvosi feladatainak ellátásra kötött feladat-ellátási szerződés 7.4. pontja alapján került megkötésre.
2. A használatba adó kijelenti, hogy az 1. pont szerinti eszközzel kapcsolatban harmadik személynek semminemű követelése, használati joga nincs, ezért a használatba adó szavatosságot vállal.
3. A használatba adás időtartama a feladat-ellátási szerződés hatályba lépésének napján kezdődik és annak időbeli hatályáig tart.
4. Használatba vevő kijelenti, hogy az eszköz leltározása során a használatba adóval együttműködik, azaz minden évben a használatba adó által írásban kért időpontban a használatba adott eszközről adatot szolgáltat. Leltározási feladat ellátására a használatba adó jogosult. Az eszközzel kapcsolatos értékcsökkenést a használatba adó számolja el.
5. A használatba adás során a használatba vevőnek az eszközre tulajdonjoga nem, csak használati joga keletkezik. A használati jog keretében a használatba vevő jogosult az eszközt birtokában tartani és rendeltetésszerűen használni. A használatba vevőt nem illetik meg a tulajdonosi részjogosítványok, így különösen nem jogosult: az eszköz tulajdonjogát másra átruházni (eladni, ajándékba adni), vagy azzal felhagyni, használatát másnak átengedni (ide nem értve a háziorvosi feladat-ellátási szerződésen alapuló helyettesítést), az eszközt biztosítékul vagy zálogba adni vagy más módon megterhelni. Az 1. pont szerinti eszköz a rendelőből 8380 Hévíz, József Attila utca 2. földszinti helyiségben használható, onnan nem vihető el.
6. Felek rögzítik, hogy a megállapodás tárgyát képező eszközt a használatba adó használatra alkalmas, sérülésmentes állapotban, minden fajta hibától és hiánytól mentesen adta a használatba vevő birtokába.
7. Felek kijelentik, hogy az eszköz az átadáskor kipróbálásra került, annak minden funkciója megfelelően működött.
8. A használatba vevő kötelességei:
   1. Az eszközt rendeltetésszerűen, a jó gazda gondosságával a feladat-ellátási szerződés szerinti célra köteles használni. Ellentétes a rendeltetésszerű használat, ezáltal szerződésbe ütköző és tilos különösen az eszközt a magyar jogszabályok által nem megengedett célokra használni.
   2. A használatba vevő jogának gyakorlásában a rendes gazdálkodás szabályai szerint köteles eljárni.
   3. Viseli az eszköz fenntartásával járó terheket, terhelik azok a kötelezettségek, amelyek az eszköz használatával kapcsolatosak és köteles viselni az eszközhöz fűződő közterheket.
   4. A használatba vevő köteles az eszköz biztonságos megőrzéséről gondoskodni. Használatba vevő tudomásul veszi, hogy amennyiben a használatából kikerül az eszköz és ezzel szándékosan megváltoztatja az eszköz eredeti tulajdoni állapotát, vagy ebben közreműködik, a hatályos jogszabályok szerinti felelősség terheli.
   5. A karbantartásról, javításról a feladat-ellátási szerződés rendelkezik.
   6. A használatba vevő köteles az eszközt a mellé kapott kezelési útmutatóban foglaltak szerint használni.
   7. A használatba vevőnek az eszköz átvételekor elszámolási kötelezettsége keletkezik. Használatba vevő a használat megszűntekor köteles az eszközzel a használatba adó felé elszámolni, a használat megszűntével a használatba vevő köteles az eszközt mindenfajta hibától és hiánytól mentesen, az átadás kori (kivéve rendeltetésszerű használattal járó kopások és apró esztétikai hibák) állapotnak megfelelően a használatba adónak visszaszolgáltatni.
   8. Használatba vevő (és a gépet használó valamennyi személy) köteles részt venni a használatba adó által az eszközök használata, szakszerű és biztonságos üzemeltetése érdekében szervezett oktatáson, képzésen.
9. A használatba adó által átadott eszközökre Hévíz Város Önkormányzat vagyonbiztosítással rendelkezik.
10. Használatba vevő a kárnak megfelelő összeggel felel minden olyan kárért, amely rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavításának, a károk megtérítésének költségét a használatba vevőnek kell állni.
11. Használatba vevő felelős az eszközben bekövetkezett károkért, kivéve, ha bizonyítja, hogy úgy járt el, ahogy az az adott helyzetben általában elvárható. A rendeltetésszerű használattal járó értékcsökkentést a használatba vevő nem köteles megtéríteni.
12. Amennyiben használatba vevőnek felróható, a kárnak megfelelő összeggel felel azokért az eszközben bekövetkezett károkért, melyek ugyan rendeltetésszerű és szerződésszerű használat következményei, de használatra nem jogosult személy használata során következtek be.
13. Használatba vevő köteles a használatba adót az eszközt fenyegető veszélyről és a beállott kárról, az arról való tudomásszerzést követően haladéktalanul, egyéb esetben 3 munkanapon belül értesíteni.
14. A szerződés felmondása történhet rendes felmondással vagy rendkívüli felmondással.
15. Rendes felmondás a használatba vevő akkor jogosult jelen használati szerződés felmondására, amennyiben az 1. pont szerinti a háziorvosi alapellátáshoz szükséges eszközt maga kívánja rendelkezésre biztosítani. A felmondást a másik fél részére tértivevényes levélként feladott írásbeli nyilatkozattal vagy személyes bejelentéssel, 30 napos felmondási idővel köteles megtenni.
16. A használatba adási szerződés a hévízi 1. számú felnőtt háziorvosi körzet háziorvosi feladatainak ellátásra kötött feladat-ellátási szerződés megszűnése esetén annak megszűnésével egyidejűleg megszűnik.
17. A felmondás esetén a használatba vevő köteles az eszközt mindenfajta hibától és hiánytól mentesen, az átadás kori (kivéve a rendeltetésszerű használattal járó kopások és apró esztétikai hibák) állapotnak megfelelően átadni, az átadásról jegyzőkönyv készül.
18. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.

Felek kijelentik, hogy az eszköz használatának feltételeit, szabályait megértették, jelen megállapodásban írtakat elolvasták, megértették, és mint szerződéses akaratuknak mindenben megfelelőt, jóváhagyólag – a képviselet szabályainak figyelembevételével – saját kezűleg aláírták, készült 4 példányban.

Hévíz, 20 ……………

**Teréz Anya Szociális Integrált Intézmény ……………**

Varga András intézményvezető Használatba vevő háziorvos Használatba adó