**ELŐTERJESZTÉS**

**Hévíz Város Önkormányzat Képviselő-testülete**

**részére**

**Tárgy:** A Hévíz 1. számú felnőtt háziorvosi körzet Feladat-ellátási előszerződés megkötése Dr. Kemes-Teleky Noémi Katalin szakorvossal

**Az előterjesztő:** Papp Gábor polgármester

**Készítette:** Fábiánné Hoffman Márta hatósági osztályvezető

**Megtárgyalta:** Emberi Erőforrások Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete a 79/2022. (III. 31.) számú határozatával kinyilvánította, hogy „Abban az esetben, amennyiben Dr. Kemes-Teleky Noémi Katalin szakorvos praxisjogot szerez - a hévízi 1-es számú felnőtt háziorvosi körzet vonatkozásában a háziorvosi feladatok ellátására előszerződést és a praxisengedély birtokában feladat-ellátási szerződést kíván kötni.”

A hévízi 1. számú felnőtt háziorvosi körzetben, melynek fenntartója Hévíz Város Önkormányzat, az egészségügyi alapellátás (háziorvosi ellátás) 2021. július 5-től helyettesítéssel került megoldásra.

Az önálló orvosi tevékenységről szóló 2000. évi II. törvény 2/A § alapján a feladatellátási előszerződés megkötéséhez a fenti döntések és a Dr. Kemes-Teleky Noémi Katalin által benyújtott dokumentumok (Dr. Szendrődi Miklós (Humán-2000 Háziorvosi BT) praxisjogosult eladói nyilatkozata, sebész szakorvos, igazságügyi orvostan szakorvos, egészségbiztosítás szakorvos szakvizsga bizonyítvány, MOK tagság igazolása, munkakör alkalmassági orvosi vélemény) becsatolásával megkerestük az Országos Kórházi Főigazgatóság Alapellátási Igazgatóságot (a továbbiakban: OKFŐ).

Az OKFŐ/25506-2/2022. számú előzetes véleménye szerint:

„Felhívjuk a figyelmet, hogy dr. Kemes-Teleky Noémi Katalin nem rendelkezik háziorvostani végzettséggel, így a házorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet (a továbbiakban EüM rendelet) 11. §-ában foglaltak teljesítése esetén láthat el háziorvosi tevékenységet.

A fenti feltételek teljesítése esetén nem látszik akadálya az Önkormányzat és Dr. Kemes-Teleky Noémi Katalin orvos közötti feladat-ellátási előszerződés megkötésének.”

Az EüM rendelet 11. § (4) bekezdése alapján: Az önkormányzattal megkötött szerződés megkötését követően háziorvostan szakorvosi szakképesítés nélkül is elláthat területi ellátási kötelezettséggel háziorvosi feladatokat - a háziorvostan szakorvosi szakképesítés megszerzéséig, de legfeljebb a háziorvosi tevékenység megkezdésétől számított 5 évig - az a szakorvos, aki a következő szakképesítések valamelyikével rendelkezik: a felsorolások közé tartozik a 15. pont alatti sebészet.

Az önálló orvosi tevékenységről szóló 2000. évi II. tv. 2/A. § (2) bekezdésének *a)* pontja alapján a praxisjogot megszerezni kívánó orvossal - a praxisjog megszerzése esetén - az adott körzetben a 2/B. § szerinti feladat-ellátási szerződést kíván kötni, erről a felek előszerződést kötnek.

Az előszerződés birtokában és az igazolandó egyéb feltételek csatolásával tudja a praxis engedélyt az Országos Kórházi Főigazgatóságtól megszerezni, és ezt követően kerülhet sor az érintett önkormányzatokkal a feladat-ellátási szerződés megkötésére, melynek birtokában tud a háziorovos szolgáltató finanszírozási szerződést kötni a körzet működtetésére.

A fentiek alapján kidolgozásra került az előszerződés, továbbá a végleges feladat-ellátási szerződés tervezete a szükséges mellékletekkel, amely a 2. és 3. számú felnőtt háziorvosi körzet háziorvosi szolgáltatójának feladat-ellátási szerződésével azonos feltételeket rögzít.

A feladatellátási szerződés anyagi jellegű rendelkezései fő vonalakban a következők: a háziorvos szolgáltató a háziorvosi ellátást az egészségbiztosítási finanszírozási összegből és az ott keletkező bevételekből, amelyek az ő bevételét képezik, látja el. A rendelő épületet, helyiséget, a háziorvosi alapellátáshoz szükséges tartós használatú főeszközöket és berendezéseket az önkormányzat biztosítja A háziorvosi tevékenység ellátáshoz szükséges anyagok biztosítása a szolgáltató feladata és költsége. A szerződés tartalmaz még minimális telefontérítést, és arra vonatkozó engedélyt, hogy az orvos az épületben vállalkozhat, háziorvostan szakorvosi képesítés megszerzését a háziorvosi tevékenység megkezdésétől számított 5 éven belül.

Tekintettel arra, hogy a háziorvosi körzetek azonos feltételek mellett végzik a tevékenységüket, ezért jelen eljárási szakaszban kidolgozásra került a végleges feladat-ellátási szerződés tervezete is, amely az előszerződéssel együttesen Dr. Kemes-Teleky Noémi Katalin sebész szakorvossal egyezetetésre került.

Dr. Kemes-Teleky Noémi Katalin a feladat-ellátási szerződések és azok mellékleteinek tartalmát megismerte, azokat értelmezés után elfogadta és nyilatkozata szerint részéről aláírásra megfelelőnek tartotta.

Kérem a határozati javaslat megvitatását és jóváhagyását. A döntés egyszerű többséget igényel.

**2.**

**Határozati javaslat**

1. Hévíz Város Önkormányzat Képviselő-testülete a Hévíz 1-es számú felnőtt háziorvosi körzet ellátásra Dr. Kemes-Teleky Noémi Katalin személyes ellátásra jogosult szakorvos és Hévíz Város Önkormányzat között feladat-ellátási előszerződést kíván kötni az előterjesztés 1. számú mellékletében meghatározottak alapján.
2. A Képviselő-testület a háziorvosi házi gyermekorvosi és fogorvosi tevékenységről szóló 4/2000. (II. 25.) EüM rendelet 11. § (4) bekezdése alapján az előszerződés és feladat-ellátási szerződés megkötése mellett szerződést megszüntető feltételt határoz meg arra az esetre, amennyiben a háziorvos a háziorvosi tevékenység megkezdésétől számított 5 éven belül a háziorvostan szakorvosi szakképesítést nem szerzi meg.
3. A Képviselő-testület felkéri és felhatalmazza a polgármestert, hogy a döntésről Dr. Kemes-Teleky Noémi Katalin szakorvost tájékoztatja, és az előterjesztéshez csatolt előszerződést aláírja.
4. Az előszerződésben foglalt feltételek teljesülése esetén a polgármester az önálló orvosi tevékenységről szóló 2000. évi II. törvény 2/B. § (1) bekezdése szerinti feladat-ellátási szerződést köt az előterjesztés 2. mellékletében foglaltak szerint. A feladat-ellátási szerződés 4 mellékletet tartalmaz.

Felelős: Papp Gábor polgármester

Határidő: 1. és 2. pont vonatkozásában 2022. május 5.

3. és 4. pont vonatkozásában 2022. július 1.

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| dr. Tüske Róbert  jegyző | törvényességi felülvizsgálat |  |  |
| Fábiánné Hoffman Márta | hatósági osztályvezető |  |  |
| dr. Keserű Klaudia | jogász |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **TASZII**  **Varga András intézményvezető** |  |  |  |