**ELŐSZERZŐDÉS**

**HÁZIORVOSI FELADAT-ELLÁTÁSI SZERZŐDÉS**

megkötésére

**hévízi 1. számú felnőtt háziorvosi körzet**

egyrészről **Hévíz Város Önkormányzat** (székhelye: 8380 Hévíz, Kossuth Lajos u. 1., képviseli: Papp Gábor polgármester, adószám: 15734374-2-20, bankszámlaszáma: 11749039 – 15432429, statisztikai számjele: 15734374-8411-321-20),

másrészről Dr. Kemes-Teleky Noémi Katalin székhelye: 8900 Zalaegerszeg, Vörösmarty utca 23., adószáma: 61728327-1-40, e.v. nyilvántartási szám: 3397274, pecsétszáma: 44539, MOK tagsági igazolás száma: 63/2022., működési nyilvántartási igazolványszáma: O/056200/20 - a sebészet, igazságügyi orvostan, egészségbiztosítás szakorvos (képesítés) (továbbiakban: **Háziorvos)** - között,

a továbbiakban együtt: **Felek** a mai napon a következő feltételekkel:

Az egészségügyi alapellátásról szóló 2015. évi CXXIII. törvény 5. § (1) bekezdés *b)* pontja alapján a települési önkormányzat az egészségügyi alapellátás körében gondoskodik a háziorvosi alapellátásról, a 6. § (1) bekezdése alapján a települési önkormányzat képviselő-testülete - a Kormány által kijelölt praxiskezelő által megadott szempontokat figyelembe véve - rendeletben megállapítja és kialakítja az egészségügyi alapellátások körzeteit.

Jelen előszerződés megkötése során Felek figyelemmel voltak az önkormányzatot terhelő egészségügyi alapellátási kötelezettség biztosítása érdekében, a kötelező egészségbiztosítás ellátásairól szóló 1997. évi LXXXIII. törvény (a továbbiakban: Ebtv.), az egészségügyi szolgáltatások Egészségbiztosítási Alapból történő finanszírozásának részletes szabályairól 43/1999. (III. 3.) Korm. rendelet, a háziorvosi, házi gyermekorvosi és háziorvosi tevékenységről szóló 4/2000. (II. 25.) EüM rendelet és az önálló orvosi tevékenységről szóló 2000. évi II. törvényben foglaltakra.

1. Az előszerződés tárgya a területi ellátási kötelezettséggel működő **hévízi 1. számú felnőtt háziorvosi körzet** (az egészségügyi alapellátások körzeteiről szóló 25/2013. (VI. 26.) önkormányzati rendelet 1. melléklete) feladat-ellátására vonatkozó az önálló orvosi tevékenységről szóló 2000. évi II. törvény (a továbbiakban: Öotv.) 2/B. § szerinti feladat-ellátási szerződés megkötése a Dr. Kemes-Teleky Noémi Katalin orvossal, egyéni vállalkozóval ~~(azonosító adatai …),~~ személyes ellátásra kötelezett háziorvos Dr. Kemes-Teleky Noémi Katalin.

 1.2. A Háziorvos kezdeményezte a hévízi 1. számú felnőtt háziorvosi körzetre háziorvosi feladat-ellátási szerződés megkötését, melynek érdekében praxisjogot kíván szerezni. Megbízó Hévíz Város Önkormányzat Képviselő-testülete a 233/2021. (XII. 15.) számú határozatával előzetesen kinyilvánította e szándék támogatását, és ezt követően Háziorvos becsatolta a praxisjog megvételről szóló eladói, vevői nyilatkozatot.

1.4. A Megbízó az Öotv 2/A. § (2) bekezdése alapján a praxisjog engedélyezésére jogosult egészségügyi államigazgatási szerv (Országos Kórházfőigazgatóság) véleményét kikérve, annak ismeretében, mivel Dr. Kemes-Teleky Noémi Katalin háziorvossal feladat-ellátási szerződést kíván kötni, a Háziorvossal a jelen előszerződést köti.

2. A Háziorvos a háziorvosi területi ellátási kötelezettségét a hévízi 1. számú felnőtt háziorvosi körzetre vonatkozóan a feladat-ellátási szerződés hatályba lépésének napjától.

3. Szerződő felek tudomásul veszik, hogy a Polgári Törvénykönyvéről szóló 2013. évi V. törvény (a továbbiakban: Ptk.) 6:73 §. §-a alapján a feladat-ellátási szerződést jelen előszerződésben rögzített feltételek teljesülését követően, de legkésőbb jelen előszerződés 5. pontjában rögzített határidőig kötelesek megkötni.

4.1. Szerződő felek rögzítik, hogy jogosultak határozatlan időre szóló feladat-ellátási szerződést kötni a hévízi 1. számú felnőtt háziorvosi körzet feladatai ellátására, amennyiben Háziorvos, mint leendő egészségügyi szolgáltató, a Hévízi 1. számú felnőtt háziorvosi körzetre vonatkozó praxisengedély megszerzését igazolja.

4.2. Felek a feladat-ellátási szerződést az előszerződés *1. számú melléklete* szerinti tartalommal (feladat-ellátás részletes feltételei) – határozatlan időtartamra - kívánják megkötni, erre kötelezettséget vállalnak.

4.3. Dr. Kemes-Teleky Noémi Katalin jelen előszerződést az Öotv. végrehajtásáról szóló 313/2011. (XII. 23.) Korm. rendeletben szabályozott - hévízi 1. számú felnőtt háziorvosi körzet - praxisengedély kiadása iránti kérelemhez csatolja.

4.4 Dr. Kemes-Teleky Noémi Katalin vállalja, hogy a praxisengedély birtokában, a feladat-ellátási szerződés megkötésével egyidejűleg kezdeményezi a Zala Megyei Kormányhivatal Keszthelyi Járási Hivatal Népegészségügyi Osztálya hatáskörébe tartozó, a tevékenységre vonatkozó működési engedély megszerzését és a Nemzeti Egészségbiztosítási Alapkezelő finanszírozási szerződés megkötését.

5. Felek kötelesek a 4.3. pontban foglaltak teljesülése esetén legkésőbb 2022. július 1. napjáig a feladat-ellátási szerződés megkötésére.

6. Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni. Ha valamely fél a 5. pont szerinti határidőn belül a feladat-ellátási szerződés megkötését jelen előszerződés szabályaival ellentétesen megtagadja, a másik fél a Ptk. 6:73 § (1) bekezdése szerint a bíróságtól kérhető a szerződés létrehozása.

7. Felek bármelyike megtagadhatja a szerződés megkötését a Ptk. 6:73 § (3) bekezdésében meghatározott esetekben, továbbá a jelen előszerződésben előírt feltételek hiánya esetén.

8. Jelen előszerződés az aláírás napjától a feladat-ellátási szerződés megkötéséig 2022. július 1-ig a mellékletével együtt hatályos, de az előszerződés megszűnik, ha a Szerződő felek feladat-ellátási szerződést kötnek.

9. A Képviselő-testület a háziorvosi házi gyermekorvosi és fogorvosi tevékenységről szóló 4/2000. (II. 25.) EüM rendelet 11. § (4) bekezdése alapján az előszerződés és feladat-ellátási szerződés megkötése mellett szerződést megszüntető feltételt határoz meg arra az esetre, amennyiben a háziorvos a háziorvosi tevékenység megkezdésétől számított 5 éven belül a háziorvostan szakorvosi szakképesítést nem szerzi meg, a feladat-ellátási szerződés a határidő utolsó napján külön intézkedés, felmondás nélkül megszűnik.

10. Jelen előszerződés 6 példányban készült, melyet Hévíz Város Önkormányzat Képviselő-testülete a …/…. (…) számú határozatával hagyott jóvá.

10. Jelen előszerződést Szerződő felek elolvasás és értelmezés után, mint akaratukkal mindenben megegyezőt alulírott helyen és időben jóváhagyólag aláírták.

Hévíz, 2022. …….

                           Papp Gábor                                                        Dr. Kemes-Teleky Noémi Katalin

Hévíz Város Önkormányzat                               Háziorvos

 Megbízó Önkormányzat

1. *számú melléklet feladat-ellátási szerződés tervezete*